钦定古今图书集成/明伦汇编/闺媛典/第094卷 > 张云鹏妻台氏
## 钦定古今图书集成/明伦汇编/闺媛典/第094卷 > 张云鹏妻台氏

按《明外史列女传》：“台氏，颍州诸生张云鹏妻。夫病，氏
单衣蔬食，祷天愿代，割臂为糜以进，而夫病转危，许
以身殉，订期三日。夫付红帨为诀，氏号泣受之。越三
日，结所授帨就缢，侍婢救不死，恨曰：‘何物奴败我事，
令我负三日约’。自是水浆不入口，举声一号，热血迸
流。至七日，顿足曰：‘迟矣，郎得无疑。我母偶出栉沐。扃’”
户缢死。